cyanic-selkie/wikianc huggingface dataset:
Վեստ Բրոմվիչ Ալբիոն
Պատմություն
Ակումբը հիմնադրվել է 1878 թվականին Salter’s Spring Works-ի աշխատակիցների կողմից որպես «Վեստ Բրոմվիչ Ստոլերս» ։ Միայն երկու տարի անց, 1880 թվականին, ակումբը ստացավ ներկայից անվանումը՝ «Վեստ Բրոմվիչ Ալբիոն», չնայած երկրպագուները հաճախ այն կրճատում են մինչև «ՎԲԱ»։ Հինգ տարի անց, 1885 թվականին, թիմը ստացավ պրոֆեսիոնալ կարգավիճակ, իսկ 1888 թվականին դարձավ Անգլիայի ֆուտբոլային լիգայի հիմնադիր ակումբներից մեկը ։ Նույն տարում «Վեստ Բրոմվիչ Ալբիոնը» նվաճեց իր առաջին տիտղոսը՝ Անգլիայի գավաթը ։ 1892 թվականին թիմին հաճողվեց կրկնել հաջողությունը և նվաճել երկրորդ գավաթը։ Թիմին հաջողվեց նաև սահմանել մինչև այժմ չգերազանցված ռեկորդ՝ հաղթելով առաջնության շրջանակներում «Դարվեն» ակումբին տասներկու գնդակի տարբերությամբ (12-0)։
1900 թվականի սկզբից «Վեստ Բրոմվիչը» անց է կացնում իր ընային հանդիպումները «Հոթորնս» ստադիոնում։ «Ալբիոնը» բավականին երկար ժամանակ էր հանդես գալիս անգլիական առաջնության բարձրագույն դիվիզիոնոմ, բայց միայն մեկ անգամ դարձավ Անգլիայի չեմպիոն՝ 1919-20 մրցաշրջանում։ դառնալով չեմպիոն առաջին և դեռևս վերջին անգամ, թիմը սահմանեց միավորների և խփած գնդակների ռեկորդ մրցաշրջանի ընթացքում ։ 1920 թվականին «Վեստ Բրոմվիչին» առաջին անգամ հաջողվեց հաղթել Անգլիայի սուպերգավափը։ 1925 թվականին ակումբը զբաղեցրեց երկրորդ տեղը մրցաշարային աղյուսակում, բայց արդեն հաջորդ մրցաշրջանում լքեց բարձրագույն դիվիզիոնը ։ 1930-31 մրցաշրջանում «Վեստ Բրոմվիչ Ալբիոնը» ձևակերպեց յուրօրինակ դուբլ՝ վերադառնալով բարձրագույն դիվիզիոն և նվաճելով երկրի գավաթը ։ Իր պատմության մեջ լավագույն կազմը «Վեստ Բրոմվիչին» հաջողվեց հավաքել 50-ական թվականներին։ 1953-54 մրցաշրջանում թիմը նվաճեց արծաթե մեդալներ առաջնությունում և հաղթեց իր չորրորդ Անգլիայի գավաթը։ 1966 թվականին թիմը նվաճեց իր համար նոր գավաթ՝ հաղթելով լիգայի գավաթը։ Հերթական հաջողությանը թիմը հասավ 1968 թվականին, երբ թիմին հաջողվեց նվաճել հինգերորդ ազգային գավաթը։ 1980-ական թվականների սկզբից նվաճումները ավելի քիչ դարձան և թիմի մոտ սկսվեց անկում, իսկ 1986-ից մինչև 2002 թվականներին «Վեստ Բրոմվիչ Ալբիոնը» ընդհանրապես չի մասնակցել անգլիական առաջնության բարձրագույն դիվիզիոնին։
2002 թվականին, հիմնականում անգլիացի մարզիչ Հարի Մեգսոնի շնորհիվ թիմը վեարդարձավ բարձրագույն դիվիզիոն։ Այնուհանդերձ «Վեստ Բրոմվիչին» չհաջողվեց հաստատվել Պրեմիեր լիգայում և նա դուրս թռավ, բայց կրկին վերադարձավ հաջորդ մրցաշրջանում։2004-05 մրցաշրջանում «Վեստ Բրոմվիչը», իր նախկին խաղացող Բրայան Ռոբսոնի գլխավորությամբ կարողացավ պահպանել իր տեղը բարձարագույն դիվիզիոնում՝ լինելով առաջնության առաջին հատվածում վերջին տեղում։ Հաջորդ տարի «Վեստ Բրոմվիչը» լքեց Պրեմիեր լիգան։ 2006 թվականին գլխավոր մարզիչ նշանակվեց Թոնի Մոուրբեյը, ով երկրորդ փորձից կարողացավ հաղթել երկրորդ դիվիզիոնում և հասցնել թիմը մինչև գավաթի կիսաեզրափակչի։ 2009-10 մրցաշրջանում «Վեստ Բրոմվիչը» նորից անցկացրեց Չեմպիոնշիպում, բայց այն անցավ հաջող (ակումբը գրավեց 2-րդ տեղը) և հաջորդ տարի «Վեստ Բրոմվիչը» իրավունք ստացավ մասնակցել Պրեմիեր լիգային։
Լոգո
Ալբիոնի հիմնական լոգոն առաջացել է 1880-ականներին, երբ ակումբի քարուղար Թոմ Սմիթը առաջարկեց, որ Երգող կեռնեխը նստած դարպասաձողի վրա ընդունվի որպես լոգո ։ Այդ ժամանակներից լոգոյի վրա միշտ եղել է կերնեխ, հաճախ կապույտ և սպիտակ գծերով ֆոնի վրա։
Լոգոն տարիների ընթացքում բազմաթիվ անգամ փոխվել է, ինչը նշանակում է, որ ակումբը չի կարողացել գրանցել այն որպես ապրանքանիշ։ Դրա արդյունքում լոգոն փոխվեց 2006 թվականին, նոր լոգոն տվեց «Ալբիոնին» իրավական պաշտպանություն, որը նրանք փնտրում էին ։
Մարզադաշտ
Ակումբը իր պատմության առաջին յոթ տարիների ընթացքում ունեցել է չորս ստադիոն։ Առաջինը կոչվում էր «Կուպերս Հիլլ», որտեղ թիմը խաղացել է 1878-1879 թվականներին։ 1879-ից մինչև 1881 թվականը թիմը խաղացել է «Դարտմութ Պարկում» ։ 1881–82 սեզոնի ընթացքում նրանք խաղացել են «Բանս Ֆիլդում» ։ 1882-1885 թվականներին «Ալբիոնը» վարձակալեց «Ֆոր Ակրես» ստադիոնը, բայց շուտով լքեց նաև այս ստադիոնը։ 1885-ից մինչև 1900 թվականը Ալբիոնը խաղում էր «Ստոնի Լեյնում», այս մարզադաշտում թիմը անցկացրեց իր պատմության ամենահաջող ժամանակը, քանի որ նվաճեց երկու գավաթ և երեք անգամ դարձավ երկրի փոպչեմպիոն։
1900 թվականին, երբ «Ստոնի Լեյնի» վարձակալման ժամկետն ավարտվեց և ակումբը տեղափոխվեց ավելի մեծ ստադիոն, որը գտնվում էր Հանդսվորթ քաղաքի մոտ։ Նոր ստադիոնը կոչվեց «Հոթորնս» ։ «Ալբիոնը» ոչ-ոքի խաղաց «Դերբի Քաունթիի» դեմ, նոր ստադիոնում անցկացված առաջին խաղում, 1900 թվականի սեպտեմբերին ։ Հաճախելիություն ռեկորդը գրանցվել է 1937 թվականին, երբ 64,815 հանդիսատես ներկա էին ստադիոնում, երբ Ալբիոնը 3–1 հաշվով հաղթեց «Արսենալին» գավաթի 1/4 եզրափակչում ։ Ներկայումս այն տեղավորում է 26,272 հանդիսատես, չորս տրիբունաները հայտնի են որպես the Birmingham Road End, Smethwick End, East Stand և West Stand ։ Գտնվելով 551 ֆուտ (168 մետր) բարձրության վրա, «Հոթորնսը» Պրեմիեր Լիգայի և Ֆուտբոլային լիգայի 92 ստադիոնների շարքում ամենաբարձրն է ։
Մրցակցություն
Պատմականորեն Ալբիոնի հիմնական մրցակիցը «Աստոն Վիլլան» էր Բիրմինգհեմ քաղաքից։ Երկու թիմերը վիճարկել էին երեք Անգլիայի գավաթներ 1887 և 1895 թվականների միջև (Վիլլան հաղթել է երկուսը, Ալբիոնը մեկը)։ Այնուամենայնիվ, ավելի հաճախ Ալբիոնի ֆանատները իրենց հիմնական մրցակիցը համարում են «Վուլվերհեմպտոն Ուոնդերերսին»։ Հիմնականում այն պատճառով, որ 1989 և 2002 թվականների միջև Ալբիոնը և Վիլլան երբեք չեն գտնվել միևնույն դիվիզիոնում։ Ալբիոնը և Վուլվսը հանդիպել են Բլեք Քաունթրիի դերբիի (Black Country derby) շրջանակներում ավելի քան 150 անգամ։ Մրցակցությունը հայտնի դարձավ, երբ երկու թիմերը պայքարում էին լիգայի տիտղոսի համար 1953-54 սեզոնում։ 2004 թվականին Planetfootball.com կայքի հարցումը հաստատեց, որ Ալբիոնի և Վուլվսի երկրպագուները համարում էին միմյանց հիմնական մրցակիցներ։ Ավելի քիչ կարևորվում է նաև «Բիրմինգհեմ Սիթիի» հետ մրցակցությունը, որի հետ Ալբիոնը հանդիպել է Անգլիայի գավաթի եզրափակչում 1931-ին և կիսաեզրափակչում՝ 1968-ին ։ «Ուոլսոլի» հետ նույնպես կար որոշակի մրցակցություն, սակայն այս թիմը հիմնականում խաղում էր ավելի ցածր դիվիզիոններում քան Ալբիոնը։ Վերջին ժամանակներում որոշակի մրցակցություն է առաջացել նաև «Ստոկ Սիթիի» հետ։ Ամենամեծ խուլիգանական խմբավորումը, որը կապում էր իրեն Ալբիոնի հետ, կոչվում է «5-րդ սեկցիա» ։
Ներկա կազմ
2017 թվականի օգոստոսի 30-ի դրությամբ
(վարձավճարով ՊՍԺ-ից)
(վարձավճարով Ալ Ահլիից)
Հայտնի ֆուտբոլիստներ
Ակումբի 125-ամյակի տոնակատարության շրջանակներում, 2004 թվականին, «Վեստ Բրոմվիչի» պաշտոնոկան կայքը և Express & Star թերթը անցկացրեցին հարցում՝ պարզելու թիմի պատմության բոլոր ժամանակների լավագույն խաղացողներին։ Արդյունքում կազմվեց 16 հոգուց կազմված թիմ, բոլոր ընտրված խաղացողները պատկերված են «Հոթորնսում» գտնվող հիշատակի որմնանկարի վրա։ Այդ տասնվեց խաղացողներից տասնչորսը անգլիացիներ էին։ Նրանցից տասնհինգ, այդ թվում Սիրիլ Ռեջիսը Անգլիայի հավաքականի խաղացողներ էին ։
Այլ նշանակալի մրցանակներից, որոնք տրվել են Ալբիոնի խաղացողներին, ներառում է ՊՖԱ-ի լավագույն երիտասարդ ֆուտբոլիստի մրցանակը, որը տրվել է Սիրիլ Ռեջիսին 1979 թվականին ։ 1998-ին, Բիլլի Բասսետը և Բրայան Ռոբսոնը ընդգրկվեցին Ֆուտբոլային Լիգայի 100 լեգենդների շարքում, Արթուր Ռոուլիի, Ջեոֆֆ Հերստի և Ջոննի Ջայլսի հետ միասին ։
(9511) Կլինգսոր
(9511) Կլինգսոր (Klingsor), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,76999 ա. մ., առավելագույնը մոտենում է 2,3904 ա. մ. հեռավորության վրա և հեռանում 3,1496 ա. մ. ։ Արեգակի շուրջ մեկ ամբողջական պտույտ է կատարում 1683,9 երկրային օրվա ընթացքում, իր ուղեծրով շարժվելով միջինում 0,21379 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,42° անկյուն։
Կլինգսոր աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Գեֆյոնի ընտանիքի աստերոիդներ Կատեգորիա:1977 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ուիլյամ Ռոյ Հոջսոն
Ուիլյամ Ռոյ Հոջսոն,, ավստրալիացի փոխգնդապետ, զինվորական, պետական ծառայող և դիվանագետ։
Մասնակցել է Միացյալ ազգերի կազմակերպության գլխավոր ասամբլեայի ձևավորման գործընթացին, Երկրորդ համաշխարհային պատերազմի ընթացքում ներկայացրել է Ավստրալիան միջազգային դիվանագիտական մի շարք գիտաժողովներում, եղել է ՄԱԿ-ի Մարդու իրավունքների համընդհանուր հռչակագիրը կազմող հանձնաժողովի անդամ։
Կենսագրություն
Ծնվել է 1892 թվականի մայիսի 22-ին Կինգսթոնում (Վիկտորիա)։ Ինչպես իր ժամանակի բոլոր ազնվականները, ուսանել է Բալարատի Ականների դպրոցում և Ավստրալիայի մայրաքաղաքային տարածքում գտնվող Դյունթրոնի թագավորական ռազմական քոլեջում ։
Ուսումն ավարտել է 1914 թվականին, ներգրավվել Ավստրալիայի առաջին կայսերական ուժի կազմում և նախքան Դարդանելի օպերացիայում կռվելը՝ ուղևորվել Եգիպտոս։
Ուիլյամը վիրավորվել է թուրք դիպուկահարի կողմից և համարվել մահացած։ 1917 թվականին նա վերադարձել է Ավստրալիա։ 1918 թվականին Մելբուռնում միացել է Ավստրալիայի ռազմական ուժերի գլխավոր շտաբին և 1925 թվականին դարձել ռազմական հետախուզության ղեկավար։ 1919 թվականի հոկտեմբերի 18-ին Մելբուռն քաղաքի մոտակայքում գտնվող Հարավային Յարայի Քրիստոսի եկեղեցում ամուսնացել է Մյուրիել Դեյզի ՄաքԴոուելի հետ։
Հոջսոնը ստացել է հաշվապահության որակավորում և Մելբուռնի համալսարանում ուսանել է իրավունք՝ 1929 թվականին ստանալով իրավունքի բակալավրի աստիճան։ Այդ տարի նա վեց ամիս անդամակցել է Զարգացման և միգրացիայի հանձնաժողովին։ 1934 թվականին լքել է պաշտպանության ուժերի ծառայությունը և արժանացել փոխգնդապետի պատվավոր կոչման՝ մինչև 1936 թվականը շարունակելով իր աշխատանքը ռազմական հետախուզությունում։ 1934 թվականին դարձել է վարչապետի վարչության արտաքին գործերով զբաղվող մասնաճյուղի քարտուղարի օգնականը ։ 1935 թվականին Հոջսոնը նշանակվել է Արտաքին գործերի վարչության քարտուղար։ Որպես արտաքին հարաբերությունների գծով խորհրդական՝ մասնակցել է 1937 թվականին Լոնդոնում կայացած կայսերական խորհրդաժողովին։ Նախքան 1945 թվականին վարչության պետի պաշտոնից հրաժարական տալը զգալիորեն նպաստել է մասնագիտացված դիվանագիտական ծառայության զարգացմանը։
Դիվանագիտություն և ՄԱԿ-ի ներգրավվածություն
1945 թվականին Հոջսոնը, որպես Գերագույն գործող հանձնակատար, ծառայել է Կանադայում, այնուհետև դեսպան է նշանակվել Ֆրանսիայում։ Նույն տարի մասնակցել է Սան Ֆրանցիսկոյում կայացած ՄԱԿ-ի միջազգային կազմակերպության գիտաժողովին և գլխավորել Ավստրալիայի պատվիրակությունը Լոնդոնում գտնվող ՄԱԿ-ի նախապատրաստական հանձնաժողովում։
1946 թվականին ՄԱԿ-ն ստեղծել է Մարդու իրավունքների հանձնաժողովը (տես՝ ՄԱԿ-ի մարդու իրավունքների հանձնաժողով), որտեղ նշանակալից մասնակցություն է ունեցել։ Էլեոնոր Ռուզվելտը դարձել է կոմիտեի ղեկավար և ստանձնել Մարդու իրավունքների համընդհանուր հռչակագրի մշակման աշխատանքները. այս կոմիտեում էր նաև Ուիլյամ Հոջսոնը։ Նա հետաքրքրված էր հատկապես մարդու իրավունքների իրացմամբ և միջազգային դատարան էր դիմել բողոքներ ներկայացնելու համար ։ Հոջսոնն առաջարկել է, որ հռչակագիրն օրինական ուժի մեջ մտնի, սակայն հանձնաժողովի այլ անդամների համար դա առաջնային չէր։
1947 թվականին Հոջսոնը նշանակվել է Նյու Յորքում ՄԱԿ-ի Ավստրալիայի առաքելության ղեկավար և Ավստրալիայի ներկայացուցիչն է եղել ՄԱԿ-ի Ատոմային էներգիայի հանձնաժողովում։ 1948 թվականին նա ՄԱԿ-ի Բալկանյան հանձնաժողովի ներկայացուցիչ էր, ինչպես նաև Տնտեսական և սոցիալական խորհրդի ներկայացուցիչ և ՄԱԿ-ի Գերագույն ժողովի պատվիրակ։ Նա շարունակել է ծառայել հանձնաժողովների և պատվիրակությունների կազմում մինչև Ճապոնիայում Ավստրալիայի առաքելության ղեկավար և Ճապոնիայի դաշնակից խորհրդի համար Բրիտանիայի Համագործակցության ներկայացուցիչ դառնալը։
1949 թվականին Ուիլյամը նշանակվել է Հարավային Աֆրիկայի գերագույն հանձնակատար և այնտեղ մնացել մինչև 1956 թվականը՝ 1957 թվականին վերադառնալով Ավստրալիա։
Պարգևներ և կոչումներ
1917 թվականին Հոջսոնը պարգևատրվել է Ռազմական խաչ մեդալով։ 1926 թվականի հունվարի 1-ին արժանացել է մայորի կոչման։ 1934 թվականին Հոջսոնին տրվել է Բրիտանական կայսրության սպայի կոչում։ 1951 թվականին արժանացել է Սուրբ Միքայել և Սուրբ Գևորգ մեդալներին։
Արտաքին հղումներ
Կատեգորիա:Ճապոնիայում Ավստրալիայի դեսպաններ Կատեգորիա:Ֆրանսիայում Ավստրալիայի դեսպաններ Կատեգորիա:Ավստրալիացի հանրային ծառայողներ Կատեգորիա:Մելբուռնի համալսարանի շրջանավարտներ
Սածիլատնկիչ մեքենա
Սածիլատնկիչ մեքենա, գյուղատնտեսական մեքենա, նախատեսված է ծխախոտի, բանջարանոցային, ձիթատու-եթերատու, և այլ բույսերի սածիլները հողում տնկելու համար։ Տարբերում են կախովի և կցովի սածիլատնկիչ մեքենաներ՝ երկշարք, քառաշարք, վեցշարք տիպերի։ ԽՍՀՄ-ում կիրառվում են միայն կախովի սածիլատնկիչ մեքենաներ, ագրեգատավորված տրակտորների հետ՝ ընթացքի դանդաղեցուցիչներով։ Բաղկացած է տնկող ապարատից (շղթայավոր, ակոսավոր և ճառագայթային), ակոսահան խոփիկներից, գլանվակներից (բույսերի սածիլների արմատները հողով ծածկելու և ամրացնելու համար), ջրի բաքերից և ջրաբաշխման համակարգից՝ սածիլները տնկելու և միաժամանակ ջրելու համար։
Կատեգորիա:Գյուղատնտեսական տեխնիկա Կատեգորիա:Բուսաբուծություն
Գարդայա
Գարդայա (արաբ․՝ غرداية‎‎), քաղաք Ալժիրի կենտրոնական մասի հյուսիսում, վիլայեթի վարչական կենտրոնը և համանուն շրջանը։ Բնակչությունը կազմում է 120,000 մարդ (2005 թվականի գնահատական) ։
Պատմություն
Գարդայան, որը գտնվում է Մզաբի օազիսում, հիմնադրվել է 1048 թվականին՝ Ուարգլայից Իբադի փախստականների կողմից, որոնք փախել էին սուննիների կրոնական հալածանքներից։ Միջին դարերից ի վեր մեզ են հասել սպիտակ և կարմիր գույնի ծածկի շինություններ, որոնցից շատերը մինչ օրս օգտագործվում են որպես բնակելի շենքեր։
16-րդ դարից մինչև 1830-ական թվականները քաղաքը եղել է Օսմանյան կայսրության կազմում, այնուհետև անցել է Ֆրանսիայի տիրապետության տակ։ 1871 թվականին Օուարգլայում բռնկվեց հակաֆրանսիական ապստամբություն Բուշիի գլխավորությամբ, որը նույնպես ազդեց Գարդայայի վրա։ 1962 թվականից՝ անկախ Ալժիրի մի մասն է։
Տնտեսություն
Գարդայայի տնտեսությունը հիմնված է գյուղատնտեսության վրա, հիմնականում խուրմա աճեցվում է (օազիսում), քաղաքը նաև գորգերի և գործվածքների արտադրության վայր է ։ Քաղաքն ունի իր սեփական օդանավակայանը։
Արտաքին հղումներ
Կատեգորիա:Ալժիրի քաղաքներ
Ալչախ
Ալչախ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Արհեստական բանականությունը Covid-19-ի դեմ պայքարում
Covid-19- ի դեմ պայքարող գիտնականներն ունեն տեխնոլոգիական գործիքներ, որոնք հասանելի չէին նախորդ համաճարակների ժամանակ, և ամենակարևորներից մեկը արհեստական բանականությունն է։ Սա օգտագործվել է, օրինակ, դեղամիջոցներ նախագծելու և հետազոտական նախագծերում կանխատեսելու համար, թե արդյոք հիվանդանոց ընդունված հիվանդը թթվածին կպահանջի,թե ոչ։ Այն ազդարարում է բժշկության մեջ ԱԲ-ի հավանական ավելի լայն ներդրումը, քանի որ տեխնոլոգիան դառնում է ավելի արժեքավոր հիվանդությունների ախտորոշման, հիվանդների համար կանխատեսումներ մշակելու և ավելի լավ բուժումներ ստեղծելու համար։
Արհեստական բանականության ընդհանուր գաղափարը
Արհեստական բանականությունը հրահանգների մի շարք է, որոնք համակարգչին ասում են, թե ինչ անել։ Մարդիկ հաճախ դրանց անվանում են ալգորիթմներ։ Տարօրինակ է թվում, բայց ալգորիթմը ոչ այլ ինչ է, քան կանոնների ստատիկ ցուցակ, որը համակարգչին ասում է. «Եթե սա, ապա այն»։
Մինչդեռ մեքենայական ուսուցման (ՄՈՒ) ալգորիթմը  արհեստական բանականության այն տեսակն է,որից մեզանից շատերը սիրում են վախենալ։ Դա արհեստական բանակնություն է, որը կարող է սովորել այն բանից, ինչ կարդում և վերլուծում է, և սովորեցնում է իրեն նոր բաներ անել։ Եվ մենք ՝ մարդիկ, հաճախ զգում ենք, որ չենք կարող վերահսկել կամ  նույնիսկ իմանալ, թե ինչ են սովորում մեքենայական ուսուցման ալգորիթմները։ Բայց իրականում մենք կարող ենք, քանի որ մենք  ենք գրում բնօրինակը ։
Ինչպես է արհեստական բանականությունը օգնում Covid-19-ի դեմ պայքարում
Համաճարակի սկզբից ի վեր, ապատեղեկատվությունը և պատվաստանյութի վերաբերյալ տատանումները մարտահրավեր են նետել հանրային առողջության համարժեք արձագանքին։ Արհեստական ​​ինտելեկտը կարող է օգնել դիմակայել COVID-19-ի մասին առասպելներին կամ պատվաստումների հետ կապված վախերին։ Մուտքագրեք չաթի բոտերը։
ԱԲ չաթի բոտերը մշակվել են աշխարհի մի քանի խմբերի կողմից՝ համատեղելով հոգեբանությունը վարակիչ հիվանդությունների փորձաքննության և հանրային առողջության մասին գիտելիքների հետ։ Նրանք նաև ինտեգրում են մշակութային համատեքստերը և տեղական լեզուները՝ զարգացնելու այնպիսի համակարգ, որով մարդիկ կցանկանան ներգրավվել։
Այս տարի Ֆրանսիայում կատարված ուսումնասիրությունը ցույց տվեց, որ զրուցող բոտի հետ փոխազդեցությունը կարող է զգալիորեն մեղմացնել պատվաստանյութի վարանումը և մարդկանց ավելի հակված դարձնել դրականորեն վերաբերվել պատվաստանյութերին և պատվաստվելուն։ Հետազոտողները ցույց են տվել, որ նախքան չաթ-բոտի հետ շփվելը, 338 մասնակիցներից 145-ը դրական վերաբերմունք են ունեցել COVID-19 պատվաստանյութերի նկատմամբ։ Չաթբոտի հետ խոսելուց հետո այս ցուցանիշն աճել է 37%-ով և կազմել 199 մարդ։ Նմանապես, մինչ chatbot- ի հետ շփվելը, 338 մասնակիցներից 123-ը ասել են, որ չեն ցանկանում COVID-19 պատվաստանյութը. նրանց զրույցից հետո այս ցուցանիշը նվազել է 20%-ով՝ հասնելով 99-ի։
Վաղ ախտորոշում
ԱԲ-ն տեղակայվել է քաղաքներում՝ օգնելու մեղմացնել Covid-19 համաճարակի պատճառած վնասը։ Covid-19-ով հիվանդների ախտորոշումը առաջին հերթին վճռորոշ է եղել վիրուսի դեմ, և ԱԲ-ն առաջատար դեր է խաղացել։ Սկզբում այն ​​օգնում էր վիրուսի հայտնաբերմանը խորը ուսուցման գործիքի միջոցով, որը կարող էր բացահայտել Covid-19-ի և թոքաբորբի միջև տարբերությունը՝ օգտագործելով CT սկանավորման 2D և 3D մոդելավորում։ Հիմնվելով այս մոդելների վրա՝ բժիշկները կարողացան ավելին իմանալ վիրուսի մասին և հետևել, թե ինչպես է այն ազդում առանձին հիվանդների վրա, և հետազոտողներին ավելի լավ պատկերացում տալ փոխանցման տեսակի և վիրուսի տարածման մասշտաբի մասին։ Վաղ հայտնաբերումն ու ախտորոշումն էական նշանակություն ունեն քաղաքները և այլ խիտ բնակեցված տարածքները վիրուսից գերծանրաբեռնվածությունը կանխելու համար։ Վաղ ախտորոշմամբ և ախտանշանները բացահայտելու ունակությամբ քաղաքները կարողացել են օգտագործել փոխկապակցված IoT ցանցերի հզորությունը՝ համագործակցելով այլ խելացի սարքերի հետ՝ սմարթ հեռախոսներից մինչև խելացի աղբամաններ՝ օգնելու հետևել, հետագծել և կանխատեսել վարակի հնարավոր տարածումը ։
Մեքենային ախտորոշում
COVID-19-ի ախտորոշումը կարող է բարդ լինել, քանի որ դրա ախտանշանները նման են այլ հիվանդությունների ախտանիշներին, սակայն այն պետք է արվի արագ և ճիշտ՝ համոզվելու համար, որ հիվանդներին տրվում է ճիշտ բուժում։ Նյու Յորք նահանգի Սինայ լեռան հետազոտողները ստեղծել են արհեստական ​​բանականության համակարգ, որը կարող է օգնել ախտորոշել COVID-19-ով հիվանդներին՝ օգտագործելով չինացի հիվանդների թոքերի ավելի քան 900 համակարգչային տոմոգրաֆիայի (CT) սկանավորման վրա պատրաստված ալգորիթմ։ Միայն թոքերի սկանավորման հիման վրա հիվանդության ախտորոշումը պարտադիր չէ, որ ճշգրիտ լինի, քանի որ սկանավորումները կարող են նորմալ թվալ հիվանդության վաղ փուլերում, իսկ COVID-19-ով առաջացած թոքերի խնդիրները կարող են նմանվել այլ հիվանդությունների։ Իհարկե, սա է պատճառը, որ COVID-19 ախտորոշիչ թեստերը, ինչպիսիք են SARS-CoV-2 հակագենի արագ ախտորոշման թեստերը և PCR թեստերը, այդքան օգտակար են, և ինչու են կլինիկական բժիշկները հարցազրույցներ վարում հիվանդների հետ և անցկացնում ֆիզիկական հետազոտություններ՝ ախտորոշելու համար մի շարք տեղեկություններ հավաքելու համար։ Փորձելու համար կանխատեսել, թե ինչ ցույց կտա նման գնահատումը, արհեստական բանականության համակարգը օգտագործում է ալգորիթմ, որը խաչաձև հղումներ է կատարում հիվանդի թոքերի CT սկանավորմանը՝ տարիքի, արյան աշխատանքի, ախտանիշների և վիրուսի հետ հնարավոր շփման տվյալների հետ։ Համակարգն այնքան արդյունավետ դարձավ, որ 25 հիվանդներից 17-ի մոտ ախտորոշվեց որպես COVID-19 դրական, չնայած նրանց CT սկանավորումները նորմալ տեսք ուներ, ինչը նշանակում էր, որ ռադիոլոգները բոլոր այս հիվանդներին դասակարգել էին որպես բացասական։ Հաշվի առնելով հետագա բարելավումները և փորձարկումները՝ ժամանակի ընթացքում այս համակարգը կարող է օգտակար օգնություն դառնալ հիվանդներին բուժող բժիշկների համար։ MIT- ի հետազոտողների կողմից մշակված մեկ այլ արհեստական ​​համակարգ պնդում է, որ կարող է հայտնաբերել COVID-19- ը ՝ ելնելով ինչ-որ մեկի հազի ձայնից։ Համաճարակի արագ տարածման պատճառներից մեկն այն է, որ COVID-19-ով շատ մարդիկ կարող են ասիմպտոմատիկ լինել։ Նրանց վարակը աննկատ է մնում, քանի որ նրանք ավելի քիչ հավանական է, որ փորձարկումներ կատարեն, և նրանք դա փոխանցում են ուրիշներին ՝ անգիտակցաբար։ Բայց MIT-ի թիմը մշակել է ծրագիր՝ օգտագործելով տասնյակ հազարավոր հազից ստացված ձայնային մուտքագրումը և հազով տառապող մարդկանց ամբոխից ստացված կլինիկական տեղեկատվությունը՝ փորձելով հայտնաբերել տարբերությունները, թե ինչպես է սիմպտոմատիկ COVID-19 հիվանդը հազում, համեմատած որևէ մեկի հետ։ ով չունի այդ հիվանդությունը, չնայած բժիշկներին այն նույնն է թվում։ Եթե ​​հետազոտողները կարողանան ցույց տալ, որ արհեստական ​​բանականության համակարգը լավ է տարբերակում COVID-19-ը այլ շնչառական վարակներից մի շարք հաստատված ախտորոշումներով անհատների ներկայացուցչական նմուշի մեջ, նման համակարգը կարող է ի վերջո լինել COVID-19 դեպքերը բացահայտելու էժան և արագ միջոց ։
Հարավային Կորեա․ Թեստավորում Covid-ի համար
Ամենակարևոր բաներից մեկը, որի հետ մենք պետք է առնչվենք, պարզելն է, թե ով է վարակված ՝ արագ։ Դեռևս այն ժամանակ, երբ մնացած աշխարհը դեռ մտածում էր, թե արդյո՞ք ժամանակն է առաջին արգելափակման մեջ մտնելու, Սեուլում գտնվող ընկերությունն ընդամենը շաբաթների ընթացքում օգտագործեց ԱԲ- ն ՝ COVID-19 թեստ մշակելու համար։ Առանց ԱԲ- ի նրանցից ամիսներ կպահանջվեր այն ստանալու համար։ Seegene- ի գիտնականները հավաքածուների համար հումք պատվիրեցին հունվարի 24 -ին, և մինչև փետրվարի 5 -ը թեստի առաջին տարբերակը պատրաստ էր։ Սա արդեն երրորդ դեպքն էր, երբ ընկերությունն օգտագործում էր իր գերհամակարգիչը և Big Data- ի վերլուծությունը ՝ թեստ պատրաստելու համար։ Բայց նրանք, հավանաբար, ինչ-որ բան ճիշտ էին արել, քանի որ մինչև 2020 թվականի մարտի կեսերը միջազգային զեկույցները ենթադրում էին, որ Հարավային Կորեան փորձարկել է 230,000 մարդու։ Եվ, գոնե որոշ ժամանակ, երկիրը կարողացավ  համեմատաբար անփոփոխ պահել նոր վարակների թիվը ։
Ինչպե՞ս կարող է արհեստական բանակնությունը ճանաչել օգտակար դեղամիջոցները։
ԱԲ- ի ներուժը ` ընդգծելու այն դեղերը, որոնք կարող են օգտագործվել Covid-19- ի դեմ, ցուցադրվեց այս տարի Քեմբրիջի համալսարանի և այլ հաստատությունների հետազոտողների կողմից հրապարակված ուսումնասիրությամբ։
Նրանք արհեստական ինտելեկտի միջոցով օգտագործեցին սպիտակուցներն ու կենսաքիմիական գործընթացները, որոնք ներգրավված էին SARS-CoV-2 վարակի մեջ, ինչը ընդգծեց թիրախները, որոնց վրա դեղերը կարող են գործել։
Դրանցից 40-ն արդեն փորձարկվում էին կլինիկական փորձարկումներում Covid-19- ի դեմ արդյունավետության համար, ինչը, ինչպես ասում էին հետազոտողները, ցույց տվեց, որ իրենց մոտեցումը արդյունավետ էր օգտակար դեղամիջոցներ գտնելու հարցում ։
Եզրակացություններ
Ներառված ուսումնասիրությունները ցույց են տվել, որ ԱԲ-ն ունի COVID-19-ի դեմ պայքարելու ներուժ։ Չնայած, առաջարկվող մեթոդներից շատերը դեռևս կլինիկորեն ընդունված չեն,այնուամենայնիվ տեխնոլոգիան գնալով ավելի արժեքավոր է դառնում հիվանդությունների ախտորոշման մեջ, հիվանդների համար կանխատեսումներ մշակելու և ավելի լավ բուժում ապահովելու համար ։
Կատեգորիա:Արհեստական բանականություն Կատեգորիա:COVID-19 համավարակ
Կարակուլևո
Կարակուլևո (Каракулево, Ҡаракүл), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 335 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դուվանսկի շրջանի բնակավայրեր
Աբլղարիբ Արծրունի
Աբլղարիբ Արծրունի, հայ իշխան, մագիստրոս, պետական գործիչ։
Իշխան Հասանի որդին և Խուլ Խաչիկի թոռը։
Վասպուրականի թագավոր Սենեքերիմ Արծրունու իշխաններից մեկն էր, որի հետ 1021 թվականին գաղթեց Սեբաստիա։ Դաշտային Կիլիկիայի` սկզբնապես Բյուզանդիայից, իսկ 1071 թվականից Փիլարտոս Վարաժնունու պետությունից կախյալ իշխանության կառավարիչ։
Կենսագրություն
Ապլղարիբ Արծրունին սերում էր Արծրունիների տոհմից, որի իշխանության տակ էր գտնվում Վասպուրականի թագավորությունը։ Սակայն XI դարում, չդիմանալով սելջուկ-թուրքերի արշավանքներին, թագավորության վերջին արքան` Սենեքերիմ Արծրունին հանձնեց իր տիրույթները Բյուզանդիային փոխարենը ստանալով մանր տարածքներ Փոքր Ասիայում։ Աբլղարիբ Արծրունին 1021 թվականին Մենեքերիմ թագավորի հետ Վասպուրականից գաղթել Է Սեբաստիա, ապա տեղափոխվել Կ. Պոլիս։ Բյուզանդական արքունիքում հեղինակություն և վստահություն ձեռք բերելով՝ 1050-ական թվականներին նշանակվել Է Կիլիկիայի Տարսոն, Մամեստիա, Ադանա, Պապեռոն և Լամբրոն հայաշատ շրջանների կառավարիչ։ Աբլղարիբը վերանորոգում է Լամբրոնը և ամրացնում Պապեռոնը, վերջինս էլ դարձնում իր աթոռանիստը իր իշխանական տիրույթում։ 1073 թվականին Լամբրոնը որպես ժառանգական կալվածք նվիրել Է Գանձակից Կիլիկիա գաղթած Հեթումյանների նախահայր իշխան Օշինին՝ կնության տալով նրան իր դստերը։ Խնամիական կապեր Է հաստատել նաև Կապադովկիա աքսորված Գագիկ Բ-ի հետ, իր մյուս դստերը ամուսնացնելով նրա որդու՝ Դավիթ Բագրատունու հետ, որին հետո թունավորելով սպանեց, կասկածելով դավաճանության մեջ։ 1072 թվականին իր մոտ հյուրընկալել է Գևորգ Գ Լոռեցի հակաթոռ կաթողիկոսին։ Աբլղարիբ Արծրունին Կիլիկիայում ունեցել Է տնօրինման լայն իրավունքներ, մագիստրոսի կոչում, հովանավորել հայերին և ըստ էության նախադրյալներ ստեղծել այնտեղ հայկական պետության հիմնադրման համար։ Մանազկերտի ճակատամարտի հետևանքով Ապլղարիբ Արծրունին անկախանում է։ Սակայն նրա պետությունը կարճ կյանք է ունենում։ Աբլղարիբ Արծրունին մահացել է 1080 թվականին և թաղվել Է Պապեռոնում։
Ծանոթագրություններ
Կատեգորիա:Վասպուրականի իշխաններ Կատեգորիա:Վասպուրականի թագավորություն Կատեգորիա:Կիլիկյան Հայաստանի իշխաններ Կատեգորիա:Արծրունիներ Կատեգորիա:Ծննդյան ամսաթիվն անհայտ Կատեգորիա:Ծննդյան տարեթիվն անհայտ Կատեգորիա:Հայ պետական գործիչներ Կատեգորիա:Հայ քաղաքական գործիչներ Կատեգորիա:Հայ ռազմական գործիչներ Կատեգորիա:Հայ իշխաններ
Arctic Monkeys
Arctic Monkeys, բրիտանական ինդի-ռոք խումբ, որը կազմավորվել է 2002 թվականին Հայ Գրինում՝ Շեֆիլդ քաղաքում։ Խմբի անդամներն են Ալեքս Թրները (լիդ վոկալիստ, լիդ կիթառիստ), Մեթ Հելդերսը (հարվածային գործիքներ, վոկալիստ), Ջեյմի Քուկը (լիդ կիթառիստ), և Նիք Օմալին (բաս կիթառիստ, բեքվոկալիստ)։ Խմբի հիմնադիր Էնդի Նիքոլոոնը խումբը լքեց 2006 թվականին իրենց դեբյուտային ալբոմի թողարկումից անմիջապես հետո։ Նրանք թողարկել են հինգ ստուդիական ալբոմ։ «Whatever People Say I Am, That's What I'm Not» ալբոմը՝ թողարկված 2006 թվականին, «Favourite Worst Nightmare» ՝ թողարկված 2007 թվականին, «Suck It and See» ՝ 2011 թվականին և «AM» ալբոմը՝ թողարկված 2013 թվականին։
Բենդը շահել է յոթ անվանակարգ Brit Awards մրցանակաբաշխությունների ընթացքում։ Առաջադրվել են որպես բրիտանական լավագույն խումբ և բրիտանական լավագույն ալբոմ անվանակարգերում և շահել այդ անվանակարգերը երեք անգամ։ Առաջադրվել են նաև Գրեմմի մրցանակաբաշխությունում ։ Նրանք շահել են նաև Mercury Prize մրացանակը 2006 թվականին իրենց դեբյուտային ալբոմի համար ։
«Arctic Monkeys» համարվում աշխարհում առաջին խումբը, որը հայտնի է դարձել համացանցային որոնման տարբերակով ։
Վաղ տարիները
Խումբը ստեղծվել է 2002 թվականին, անգլիական Շեֆիլդ քաղաքում։ Ամեն ինչ սկսվեց նրանից, որ 2 հարևաններ՝ Ալեքս Թըրները և Ջեյմի Կուկը երկուսով միասին, իրենց ծնողներից Սուրբ Ծննդյան տոնի կապակցությամբ ուզել էին որևէ երաժշտական գործիք։ Երկուսն էլ ստացան էլեկտրոկիթառ և երկուսն էլ ինքնուրույն սովորելով նվագել, որոշեցին ստեղծել խումբ։ Խմբի կազմի մեջ մտան դպրոցական ընկերներ՝ Էնդի Նիկոլսոնը և Մետտ Հելդերսը։ Նիկոլսոնը արդեն նվագում էր բասկիթառ, դրա համար էլ Հելդերսը զբաղեցրեց թմբկահարի տեղը. «Արդեն բոլորը ունեին իրենց կիթառները, դրա համար էլ ես ստիպված էի գնել հարվածային գործիքներ» ։ Միայն 2006 թվականի մայիսին հայտնի դարձավ, որ Թըրները չի եղել խմբի առաջին վոկալիստը, նրանից առաջ այդ դիրքը զբաղեցնում էր Գլեն Ջոնսը, դպրոցի աշակերտներից մեկը, որտեղ սովորել են ապագա «կապիկները»։ Ինքը Ջոնսը հարցազրույցի ժամանակ ասել է, որ խումբը լքել է, քանի որ «...չէր տեսնում իմաստ շարունակել նվագել... մենք ընդամենը անչափահասներ էինք, ովքեր ձանձրույթից տառապում էին»։ Խումբը միանգամից վերցրեց իր անվանումը՝ Arctic Monkeys։ Չնայած նրան, որ ավելի ուշ կոլեկտիվը հնարեց բազում ծիծաղելի պատմություններ այն մասին, թե որտեղից է առաջացել խմբի անվանումը՝ հեղինակը կիթառիստ Ջեյմի Կուկն էր, ով, ինչպես պարզվեց, վաղ մանկությունից երազել է նվագել այդպիսի անվանում ունեցող խմբում։
Երաժշտական ոճը և ազդեցությունը
Խմբի երաժշտությունը, ինչպես հայտնի է, ինդի-ռոքն է, սակայն ժանրը փոխվում էր ամեն ալբոմից հետո, որը համարվում է խմբի առանցքային առանձնահատկություններից մեկը։ Խմբի երաժշտությունը փոխում էր իր հնչողությունը ամեն 5-րդ ալբոմից հետո։ Երևի, առանցքային մասը ամբողջ երաշժտության համարվում էր վոկալը։ «Fluorescent Adolescent» և «Do Me a Favour» երգերը բնութագրում էին անհաջող հարաբերությունները, հնությունը և աստիճանաբար ծերացումը, այդ ժամանակ խումբը օգտագործում էր ավելի արագ և ագրեսիվ ձայն։ Humbug ալբոմում տեղի ունեցավ կտրուկ փոփոխություն երաժշտական ուղղության մեջ՝ Ջոշ Հոմի ազդեցության տակ խումբը սկսեց նվագել անապատային և փսիխոդելիկ ռոք ժանրերում, իսկ Թըրների տեքստերը դարձան ավելի աբստրակտ և հանելուկային։ Խմբի չորրորդ ալբոմը՝ Suck It and See-ն դարձավ տարբեր ժանրերի խառնուրդը. Թըրները ասել է « Ես մտածում եմ, որ նոր ալբոմը հանդիսանում է բալանսը առաջին երեքի միջև։ Այնտեղ չկա ոչինչ տակսիկայանների մասին կամ այդտիպի որևէ բանի, որոշակի տեսակետ կա, որը կար առաջվա երգերի մեջ, հումորի զգացումը և միփոքր Humbug, ճիշտ դասավորված » ։
Ծանոթագրություններ
Կատեգորիա:Բրիտանական ռոք երաժշտական խմբեր Կատեգորիա:2002 հիմնադրված երաժշտական խմբեր Կատեգորիա:NME Awards մրցանակի դափնեկիրներ Կատեգորիա:Brit Awards մրցանակի դափնեկիրներ
Erga omnes
Erga Omnes-ը հռոմեական իրավունքից փոխառված լատիներեն արտահայտություն է, որը նշանակում է «բոլորին վերաբերող», «բոլորի նկատմամբ»։ Իրավաբանական տերմինալոգիայում, այն իրավունքները և պարտականությունները, որոնք վերաբերում են բոլորին, համարվում են Erga Omnes։ Օրինակ ՝ Սեփականության իրավունքը համարվում է Erga Omnes, քանի որ բացառապես բոլորը պարտավոր են չխախտելու տվյալ անձի սեփականության իրավունքը։ Erga Omnes իրավունքը կարող է օտարվել պայմանագրի հիման վրա։ Erga Omnes–ը երբեմն նույնացվում է բացարձակ իրավունքի հետ։
Միջազգային իրավունքում ասելով Erga Omnes, հասկանում ենք պետության պարտավորությունները միջազգային հանրության նկատմամբ։ Այսպիսի պարտավորություններ ունեն բոլոր պետությունները, քանի որ դրանք ունեն համընդհանուր բնույթ և անժխտելի են, ինչպես նաև դրանց պահպանումն անհրաժեշտ պայման է միջազգային խաղաղության ու անվտանգության պահպանման համար։ Հետևաբար պետության կողմից Erga Omnes պարտականությունները խախտելու դեպքում, ցանկացած պետություն ունի խախտումները վերացնելու պահանջ ներկայացնելու իրավունք։ Erga Omnes–ի օրինակներ են, ծովահենությունը կամ ցեղասպանությունը։ Արդարադատության Միջազգային դատարանը ճանաչել է Erga Omnes իրավունքների և պարտականությունների գոյությունը Barcelona traction-ի որոշման մեջ։ Որոշման մեջ դատարանը հաստատեց, կոնֆլիկտի կողմ չհանդիսացող պետության՝ դատարան դիմելու իրավունքը, վերացնելով նախորդ դատական նախադեպը ։
Մեկ այլ օրինակ, 2004 թ․–ին Արդարադատության Միջազգային դատարանն Ազգերի ինքնորոշման իրավունքը դասել է Erga Omnes իրավունքների շարքին։ Erga Omnes–ը ծագում է իրավունքի ուժով, այսինքն այն բնական իրավունք է։ Օրինակ, պետությունը ցեղասպանություն իրականացնելու համար կկրի պատիժ անգամ այն պարագայում, եթե չհանդիսանա ՄԱԿ–ի անդամ։
(1657) Ռյոեմերա
Միջին հեռավորությունը Արեգակից կազմում է 2,3486 ա. մ., առավելագույնը մոտենում է 1,7943 ա. մ. հեռավորության վրա և հեռանում 2,9029 ա. մ. ։ Արեգակի շուրջ մեկ ամբողջական պտույտ է կատարում 1314,66 երկրային օրվա ընթացքում, իր ուղեծրով շարժվելով միջինում 0,273836 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,38° անկյուն։
Արտաքին հղումներ
Կատեգորիա:Աստերոիդների դաս S Կատեգորիա:Ֆոկեայի ընտանիքի աստերոիդներ Կատեգորիա:1961 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հարաբերական և բացարձակ գիտելիքի հանրագիտարան
«Հարաբերական և բացարձակ գիտելիքի հանրագիտարան», ֆրանսիացի գրող Բերնար Վերբերի գրքերից մեկը, որտեղ որպես հանրագիտարանի հեղինակ՝ ներկայացված է Էդմոնդ Ուելսը (Edmond Wells):
Ստեղծման պատմություն
Վերբերի պատմվածքներում «Հանրագիտարանի» հեղինակը Էդմոնդ Ուելսն է։ Ուելսի նախատիպը գրողի՝ ամեն ինչ հուշատետրերի մեջ արձանագրող պապն է։ Բերնար Վերբերը, 13 տարեկանից սկսած, նույնպես տարատեսակ հետաքրքիր նյութեր էր զետեղում տետրերի մեջ, հատկապես, գիտական լրագրող աշխատելիս։ Տարիների աշխատանքի ընթացքում հավաքվել է տարատեսակ տեղեկությամբ հաստափոր տետրերի մի ողջ կապոց։
Ստեղծագործությունը հրատարակվել է 1993 թվականին՝ «Հարաբերական և բացարձակ գիտելիքի հանրագիտարան» վերնագրով։
Համառոտ բնութագիր
«Հանրագիտարանից» Վերբերի հերոսները քաղում են բազմապիսի զվարճալի դեպքեր և իմաստություններ, որոնցից այնուհետև հետևություններ են անում։ Հոդվածները չեն ենթարկվում այբբենական կամ այլ համակարգի. սա ուղղակի հետաքրքրաշարժ պատմությունների ժողովածու է, սակայն գրքում նկատվում է որոշակի ընդհանուր թեմատիկ ուղղվածություն։
Բովանդակություն
Տեքստը կազմված է հանրագիտարանային բնույթի 245 կարճ հատվածներից, այդ թվում` «Ոսկե հատում», «Շարադա Հյուգո», «Մայաների օրացույցը», «SATOR», «Truel», «Մեդիտացիա», «Կալոդենի ճակատամարտ», «Ֆուգայի արվեստը», «Հոմեոստազ», «Սողոմոնի տաճարը», «Շախմատ», «Աբրակադաբրա» և այլն։
Քննադատություն
Հարկ է նշել, որ «փաստերի» ստվար զանգվածը չի պաշտպանվում հեղինակավոր աղբյուրներով։ Խաղերի տեսության մեջ աղոտ և անորոշ կերպով են ներկայացվում ամերիկացի գիտնական Անատոլի Ռապոպորտի՝ «համագործակցության» ռազմավարության վերաբերյալ հետևությունները։
Գրքի էջերում «հայտնվում է» մլակի` գոյություն չունեցող «Antochorides scolopelliens» տեսակը, իսկ հեղինակի` սինգապուրյան շների ձայնալարերի հեռացման վերաբերյալ պնդումը չի համապատասխանում իրականությանը ։ Բացի այդ, Վերբերը դառնում է ուղեղի միայն 10 % օգտագործման միֆի կողմնակիցը, որն այնուհետև հերքվում է գիտնականների կողմից ։
Արտաքին հղումներ
Կատեգորիա:1993 գրքեր Կատեգորիա:1996 գրքեր Կատեգորիա:Գրական ստեղծագործություններ այբբենական կարգով
Վիլենև լա Կոմպտալ
Բնակչությունը 2008 թվականի դրությամբ կազմում է 1208 մարդ, բնակչության խտությունը` 80.00 մարդ/կմ²։ Բնակավայրը զբաղեցնում է 15.10 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 36 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 770 աշխատունակ (15-64 տարեկան) բնակիչ, որոնցից ակտիվ էին 553-ը, իսկ ոչ ակտիվները` 217։ Ակտիվության ցուցանիշը կազմում է 71,8 %։ 553 աշխատունակ մարդկանցից աշխատել է 503 անձ (277 տղամարդ և 226 կին)։ Գործազուրկ են եղել 50 անձ (21 տղամարդ և 29 կին)։ 217 անաշխատունակներից 57-ը եղել են աշակերտներ կամ ուսանողներ, 97-ը` թոշակառուներ, իսկ 63-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սելիստե
2011 թվականի տվյալներով գյուղում բնակվում էր 143 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Տիստամաա շրջանի բնակավայրեր Կատեգորիա:Էստոնիայի գյուղեր
Մարիա Գաետանա Անեզի
Մարիա Գաետանա Անեզի (Maria Gaetana Agnesi,, ), իտալացի մաթեմատիկոս, փիլիսոփա, աստվածաբան, հումանիստ։ Մաթեմատիկայի ձեռնարկ գրող և համալսարանում մաթեմատիկայի պրոֆեսոր նշանակված առաջին կինն է։
Նրան վստահվել է գրելու դիֆերենցիալ հաշվի և ինտեգրալի քննարկման վերաբերյալ առաջին գիրքը։ Եղել է Բոլոնիայի համալսարանի պրոֆեսոր, թեև երբեք չի պաշտոնավարել։
Երգահան, կլավեսինահար, Մարիա Թերեզա Անեզիի քույրը։
Կենսագրություն
Մարիա Գաետանա Անեզին ծնվել է Միլանում՝ հարուստ և կրթված ընտանիքում ։ Հայրը՝ Բոլոնիայի համալսարանի մաթեմատիկայի պրոֆեսոր Պիետրո Անեզին, ցանկանում էր դառնալ Միլանի ազնվական ընտանիքներից մեկը։ Այդ նպատակով 1717 թվականին նա ամուսնանում է Բրիվիո ազնվական ընտանիքից Աննա Ֆորտունատայի հետ։
Մարիան եղել է հրաշամանուկ, հինգ տարեկան հասակում խոսել է իտալերեն և ֆրանսերեն, 11 տարեկանում՝ հունարեն, եբրայերեն, իսպաներեն, գերմաներեն, լատիներեն։ Նրան անվանում էին «յոթ լեզվի հռետոր» ։ Նա նույնիսկ զբաղվել է իր կրտսեր եղբայրների կրթությամբ։ Ինը տարեկանում լատիներենով կնոջ իրավունքները թեմայով գրել է 1 ժամ տևողությամբ ելույթ ։
12 տարեկանում Անեզին տառապել է խորհրդավոր հիվանդությունից, որն առաջացել էր նրա չափից ավելի ուսումնասիրությունների արդյունքում և նրան խորհուրդ տվեցին զբաղվել պարով և ձիարշավով, սակայն բուժման այս տարբերակը չաշխատեց, նրա մոտ ի հայտ եկավ ջղաձգություն, և նրան խորհուրդ տվեցին չափավորություն դրսևորել։ 14 տարեկան հասակում նա սկսեց զբաղվել ձգաբանությամբ և երկրաչափությամբ ։ Անեզին 15 տարեկան էր, երբ հայրը իրենց տանը սկսեց հյուրընկալել Բոլոնիայի ուսյալ մարդկանց, որոնց հետ նա կարդում, ուսումնասիրում է ատենախոսություններ, փիլիսոփայական հարցեր։ Այս հանդիպումների արձանագրությունները տեղ են գտել Շառլ դե Բրոսի  «Lettres sur l'Italie» և «Propositiones Philosophicae» աշխատություններում, որոնք Անեզիի հայրը տպագրել է 1738 թվականին ։ Մարիան ամաչկոտ բնավորություն ուներ, և այս հանդիպումները նրան դուր չէին գալիս ։
Անեզիի հայրը մոր մահից հետո երկու անգամ ամուսնացել է, և Մարիան նրա 21 երեխաներից ավագն էր։ Ի լրումն իր կատարումների և դասերի՝ նա սովորեցնում էր իր եղբայրների ու քույրերի դասերը։ Չնայած մեծ ցանկությանը՝ այս աշխատանքի պատճառով նա չի կարողանում ընդունվել մենաստան։ Հայրը համաձայնվում է թույլ տալ նրան ապրել պայմանական կիսամեկուսացած՝ իրեն ամբողջությամբ նվիրելով մաթեմատիկայի ուսումնասիրությանը ։ 1739 թվականին կարդալով մարկիզ Գիյոմ Ֆրանսուա Լոպիտալի «Traité analitique des sections coniques» աշխատությունը՝ Մարիան 1740 թվականին ակնառու մաթեմատիկ, վանական Ռամիրո Ռամպինելիի օգնությամբ ներգրավվում է այս բնագավառ ՝ նրա մոտ ուսանելով դիֆերենցիալ հաշիվ և ինտեգրալ։
1750 թվականին, հոր հիվանդության պատճառով, Բենեդիկտ XIV-ի կողմից Բոլոնյայում նշանակվել է մաթեմատիկայի, բնափիլիսոփայության և ֆիզիկայի ամբիոնի պրոֆեսոր, թեև երբեք չի պաշտոնավարել ։ Լաուրա Բասիից հետո նա երկրորդ կինն էր, ում շնորհվել է համալսարանի պրոֆեսորի կոչում ։ 1752 թվականին՝ հոր մահից հետո իրականացրել է իր նվիրական երազանքը և ուսումնասիրել աստվածաբանություն, մասնավորապես՝ եկեղեցու հայրերին, նվիրվել է աղքատներին, անտուն և հիվանդ մարդկանց՝ իր ստացած նվերները տալով նրանց, գումար աղերսել նրանց կարիքները հոգալու համար։ 1783 թվականին Միլանում հիմնադրել է և ղեկավարել  տարեցների «Opera Pia Trivulzio» տունը ։
Արտաքին հղումներ
Կատեգորիա:Իտալացի մաթեմատիկոսներ Կատեգորիա:Կին փիլիսոփաներ Կատեգորիա:Մաթեմատիկոսներ այբբենական կարգով Կատեգորիա:Կին մաթեմատիկոսներ Կատեգորիա:Աստվածաբաններ Կատեգորիա:Իտալացի փիլիսոփաներ Կատեգորիա:Հումանիստներ ըստ ազգության Կատեգորիա:Կին լեզվաբաններ Կատեգորիա:Իտալացի կին գիտնականներ
Պետրովկա (գյուղ, Լիպովեցի շրջան)
Պետրովկա (Петрівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1654 թվականին։
2001 թվականի տվյալներով Պետրովկա գյուղում բնակվում էր 108 մարդ։ Բնակավայրը զբաղեցնում է 0,66 կմ² տարածք։ Բնակչության խտությունը կազմում էր 163,64 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիպովեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1654 թվականին հիմնադրված բնակավայրեր
Կարակուլինո
Կարակուլինո (Каракулино), գյուղ Ռուսաստանի Ուդմուրթական հանրապետության Կարակուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 5134 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Կարակուլինսկի շրջանի բնակավայրեր
(9512) Ֆիյջունլոնգ
(9512) Ֆիյջունլոնգ (Feijunlong), աստերոիդ աստերոիդների հիմնական գոտում։ Հայտնաբերվել է 1966 թվականի փետրվարի 13-ին Մանուշակագույն լեռան աստղադիտարանի կողմից Նանկինում ։
Արտաքին հղումներ
Կատեգորիա:1966 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վելիկի Դիվլին
Վելիկի Դիվլին (Великий Дивлин), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1858 թվականին։
2001 թվականի տվյալներով Վելիկի Դիվլին գյուղում բնակվում էր 836 մարդ։ Բնակավայրը զբաղեցնում է 3,02 կմ² տարածք։ Բնակչության խտությունը կազմում էր 276,82 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Լուգինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1858 թվականին հիմնադրված բնակավայրեր
Ալչաքլի
Ալչաքլի, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սոֆյա Սամվելյան
Սոֆյա Վարդանի Սամվելյան, հայ կոմպոզիտոր, դաշնակահարուհի, մանկավարժ։
Կենսագրություն
Սոֆյա Սամվելյանը ծնվել է 1927 թվականի հունիսի 1-ին Երևանում։ Սովորել է Երևանի Ա. Սպենդիարյանի անվան երաժշտական դպրոցում, ապա դաշնամուրի և կոմպոզիցիայի դասերի է հաճախել Երևանի պետական կոնսերվատորիային կից շնորհալի երեխաների հատուկ խմբակում։ 1951 թվականին ավարտել է Երևանի պետական կոնսերվատորիան (Է. Միրզոյանի դասարան)։
1949-1959 թվականներին Սոֆյա Սամվելյանը դասավանդել է Երևանի պարարվեստի ուսումնարանում, 1951-1966 թվականներին զուգահեռաար նաև Ա. Սպենդիարյանի անվան երաժշտական դպրոցում, 1963 թվականից՝ Սայաթ-Նովայի անվան երաժշտական դպրոցում։
«Սոլֆեջիո» ժողովածուի (1977) համահեղինակ է ։
Սոֆյա Սամվելյանը մահացել է 1982 թվականի հունիսի 20-ին Երևանում։ Թաղվել է Թոխմախի գերեզմանատանը ։
Ծանոթագրություններ
Կատեգորիա:Հայ կոմպոզիտորներ Կատեգորիա:Հայ դաշնակահարուհիներ Կատեգորիա:Թոխմախի գերեզմանատանը թաղվածներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Մալաբարյան մուսսոն
Մալաբարյան մուսսոն (Monsooned Malabar կամ Monsoon Malabar), հայտնի է նաև որպես Մուսսոն Մալաբար, Մուսսոնային Մալաբար, Մոնսունդ Մալաբար, Մալաբար Մոնսուն , հատուկ տարածաշրջանային սուրճի հատիկների չորացման և մշակման մեթոդ։ Հավաքված սուրճի հատիկները երեք-չորս ամիսների ընթացքում ենթարկվում են մուսսոնային անձրևների և քամիների ներգործությանը, ինչի արդյունքում դրանք խոնավությունից ուռչում և փոխում են իրենց համային հատկությունները։ Սուրճի այդպիսի մշակման մեթոդը տարածված է Հնդկաստանի Մալաբարյան ափին (Կարնաթակի և Կերալա նահանգներում)։ Մալաբարյան մուսսոն անվանումը ծագում է Մալաբարյան ափի մուսսոնային քամիներից։
Այս տեսակի հատիկներից պատրաստվող դառը և քաղցր շոկոլադի վառ նոտաներով խմիչքը բավականին հագեցած և թունդ է, որը պարունակում է նաև մրգային և հացահատիկային երանգներ։ Խմիչքի բույրը կարամելի, շոկոլադի և համեմունքենրի երանգների շնորհիվ խորն է ստացնում։
Պատմություն
Այս սուրճի պատմությունն սկսվում է XIX դարի սկզբից, երբ սուրճը Հնդկաստանից եվրոպական երկրներ արտահանում էին փայտե առագաստանավերով։ Որպես կանոն, ճանապարհը տևում էր մի քանի ամիս։ Այդ ամբողջ ընթացքում սուրճի հատիկները ենթարկվում էին բարձր խոնավության և ծովային քամիների ներգործությանը։ Վերջինս հանգեցնում էր սուրճի բնութագրիչների փոփոխությունների. սուրճի հատիկները դառնում էին փխրուն, նրանց գույնը կանաչից փոխվում էր դեղին, ձեռք էին բերում քաղցր համ և յուրահատուկ հոտ ։
Մշակում
Հավաքված սուրճի հատիկների մշակումը տևում է մուսսոնների ժամանակաշրջանում, երեքից չորս ամսվա ընթացքում։ Մշակման ժամանակ օգտագործվում չորացած սուրճի հատիկների՝ շրջապատող խոնավությունն ու հոտերը կլանելու հատկությունը ։
Մայիսից հունիս ընկած ժամանակահատվածում, երբ օդի խոնավությունը բարձր է, հատիկները 20 սմ հաստ շերտով փռում են ծովափին ծածկոցի տակ։ Այդ կարգավիճակով պահում են հինգ օր՝ անընդհատ խառնելով։ Դրանից հետո սուրճը փաթեթավորվում է քաթանե պարկերի մեջ, որոնք նույնպես ծածկոցների տակ դրվում են բույգերի տեսքով այնպես, որ բոլոր կողմերից օվկիանոսի քամին դիպչի։ Շաբաթը մեկ անգամ պարկերը վերադասավորվում են, որպեսզի ապահովվի քամու և խոնավության հավասարաչափ մշակումը։ Նման մշակումը շարունակվում է 12-16 շաբաթվա ընթացքում այնքան, մինչև հատիկները չափերով մեծանան և գունափոխվեն կանաչից դեղին  ։
Տեսակներ
Ի սկզբանե «մոնսունինգի» են ենթարկվել միայն արաբիկա տեսակի հատիկները։ Ներկայումս այս եղանակով մշակվում են ցանկացած տեսակի սուրճի հատիկներ՝ արաբիկա, ռոբուստա, ինչպես նաև դրանց խառնուրդների տարբեր տեսակներ ։
Մուսոնային սուրճը դասակարգվում է Monsund Malabar AA (Monsooned Malabar AA) և Монсунд Басаникалли (Monsooned Basanically) տեսակների։ Լավագույնն է համարվում Monsund Malabar AA սուրճը
Գրականություն
Կատեգորիա:Հնդկական խոհանոց
Աստախով (Բոկովսկի շրջան)
Աստախով (Астахов), գյուղակ (խուտոր) Ռուսաստանի Ռոստովի մարզի Բոկովսկի շրջանում։ Մտնում է Բոկովսկի գյուղական համայնքի կազմի մեջ։
Կատեգորիա:Ռոստովի մարզի Բոկովսկի շրջանի բնակավայրեր
Սոխացկոե (գյուղ, Միրգորոդի շրջան)
Սոխացկոե (Сохацьке), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Սոխացկոե գյուղում բնակվում էր 100 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (106801-106900)
Աստերոիդների ցանկ (106701-106800) * Աստերոիդների ցանկ * Աստերոիդների ցանկ (106901-107000)
Իրինա Սլուցկայա
Իրինա Սլուցկայա (Ири́на Эдуа́рдовна Слу́цкая, ), ռուս գեղասահորդուհի, 2002 թվականի օլիմպիական խաղերի արծաթե մրցանակակիր, 2006 թվականի օլիմպիական խաղերի բրոնզե մրցանակակիր, աշխարհի կրկնակի չեմպիոն (2002, 2005), պատմության մեջ Եվրոպայի առաջին յոթակի չեմպիոն մենասահորդուհի (1996, 1997, 2000, 2001, 2003, 2005, 2006), Գրան-Պրիի եզրափակչի քառակի հաղթող (1999-2000, 2000-2001, 2001-2002, 2004-2005)։ Ռուսաստանի սպորտի վաստակավոր վարպետ։ Այս պահին Առաջին ալիք (Ռուսաստան) հեռուստաընկերության սպորտային նորությունների տեսաբան, Ֆիզիկական կուլտուրայի միության նախագահության նախագահ, «Միասնական Ռուսաստան» կուսակցության Մոսկվայի տարածաշրջանային դումայի պատգամավոր։
Սպորտային կարիերա
Գեղասահքով սկսել է զբաղվել չորս տարեկանից` 1985 թվականից «Մոսկվիչ» սպորտային ակումբում` մարզիչ Ժաննա Գրոմովայի ղեկավարությամբ։
Առաջին լուրջ դեբյուտը Սեուլում 1992 թվականի դեկտեմբերին կայացած պատանիների աշխարհի առաջնությունում էր, որտեղ նա հայտնվեց տասնյակում և հաստատեց ռուսների կրկնակի քվոտան հաջորդ չեմպիոնատին։
1998 թվականին Սլուցկայան մասնակցել է Նագանոյում կայացած օլիմպիական խաղերին և զբաղեցրել հինգերորդ տեղը։ Մրցաշրջանն ավարտել է աշխարհի առաջնության արծաթե մեդալով։ 1999 թվականի հունվարին ձմեռային ունիվերսիադայում երկրորդն էր։
1999-2000 թվականների մրցաշրջանում Սլուցկայան դարձավ Ռուսաստանի և Եվրոպայի առաջնությունների հաղթող, զբաղեցրեց առաջին տեղը Գրան-Պրիի եզրափակչում (աշխարհում առաջին անգամ կատարելով եռակի լուց կասկադը` եռակի ռիտբերգեր. դատավորները տեխնիկայի համար գնահատեցին ամենաբարձր միավորը` (6.0) և աշխարհի առաջնությունում` երկրորդ տեղը։
2000 թվականին ավարտել է Մոսկվայի ֆիզիկական կուլտուրայի պետական ակադեմիան։